CELEX: 32022R0270
Language: mt
Date: 2022-02-23 00:00:00
Title: Regolament ta’ Implimentazzjoni tal-Kummissjoni (UE) 2022/270 tat-23 ta’ Frar 2022 li jikkoreġi r-Regolament ta’ Implimentazzjoni (UE) 2021/1410 dwar l-awtorizzazzjoni tal-preparazzjoni ta’ Bacillus licheniformis DSM 28710 bħala addittiv tal-għalf għat-tiġieġ tal-bajd, l-ispeċijiet minuri tat-tjur tal-bajd, l-ispeċijiet tat-tjur għat-tgħammir u l-għasafar ornamentali (id-detentur tal-awtorizzazzjoni Huvepharma NV) (Test b’rilevanza għaż-ŻEE)

24.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 43/7
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/270
         tat-23 ta’ Frar 2022
         li jikkoreġi r-Regolament ta’ Implimentazzjoni (UE) 2021/1410 dwar l-awtorizzazzjoni tal-preparazzjoni ta’ Bacillus licheniformis DSM 28710 bħala addittiv tal-għalf għat-tiġieġ tal-bajd, l-ispeċijiet minuri tat-tjur tal-bajd, l-ispeċijiet tat-tjur għat-tgħammir u l-għasafar ornamentali (id-detentur tal-awtorizzazzjoni Huvepharma NV)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u l-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
         Billi:
         
                     (1)
                  
                  
                     L-użu tal-preparazzjoni ta’ Bacillus licheniformis DSM 28710 bħala addittiv fl-għalf għat-tiġieġ tal-bajd, għall-ispeċijiet minuri tat-tjur tal-bajd, għall-ispeċijiet tat-tjur għat-tgħammir u għall-għasafar ornamentali ġie awtorizzat għal 10 snin bir-Regolament ta’ Implimentazzjoni tal-Kummissjoni (UE) 2021/1410 (2).
                  
               
                     (2)
                  
                  
                     Fl-Anness tar-Regolament ta’ Implimentazzjoni (UE) 2021/1410, fil-kolonna “Speċi jew kategorija tal-annimali” ddaħħlet identifikazzjoni skorretta tal-ispeċijiet li huwa awtorizzat l-addittiv għalihom, fejn tħallew barra d-dundjani għat-tgħammir.
                  
               
                     (3)
                  
                  
                     Għalhekk jenħtieġ li r-Regolament ta’ Implimentazzjoni (UE) 2021/1410 jiġi kkoreġut kif xieraq. Għal raġunijiet ta’ ċarezza, jixraq li jiġi ssostitwit l-Anness kollu ta’ dak ir-Regolament ta’ Implimentazzjoni.
                  
               
                     (4)
                  
                  
                     Sabiex l-operaturi tan-negozji tal-għalf ikunu jistgħu jaddattaw it-tikketti tal-addittiv u tal-għalf li jkun fih minnu għat-termini kkoreġuti tal-awtorizzazzjoni, jenħtieġ li jiġi previst perjodu ta’ tranżizzjoni fir-rigward tat-tqegħid fis-suq ta’ dawk il-prodotti.
                  
               
                     (5)
                  
                  
                     Sabiex jiġu ppreservati l-aspettattivi leġittimi tal-partijiet interessati b’rabta mat-termini tal-awtorizzazzjoni tal-addittiv, jenħtieġ li dan ir-Regolament jidħol fis-seħħ b’urġenza.
                  
               
                     (6)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament ta’ Implimentazzjoni (UE) 2021/1410 huwa sostitwit bl-Anness ta’ dan ir-Regolament.
         
         
            Artikolu 2
            
               1.   Il-preparazzjoni speċifikata fl-Anness u t-taħlitiet lesti minn qabel li jkun fihom dik is-sustanza, li jkunu ġew prodotti u ttikkettati qabel il-25 ta’ Awwissu 2022 f’konformità mar-regoli applikabbli qabel il-25 ta’ Frar 2022 jistgħu jibqgħu jitqiegħdu fis-suq sakemm jispiċċaw il-ħażniet eżistenti.
            
            
               2.   Il-materjali tal-għalf u l-għalf kompost li fih il-preparazzjonijiet u t-taħlitiet lesti minn qabel imsemmijin fil-paragrafu 1 li jkunu ġew prodotti u ttikkettati qabel il-25 ta’ Frar 2023 f’konformità mar-regoli applikabbli qabel il-25 ta’ Frar 2022 jistgħu jibqgħu jitqiegħdu fis-suq sakemm jispiċċaw il-ħażniet eżistenti.
            
         
         
            Artikolu 3
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-23 ta’ Frar 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 268, 18.10.2003, p. 29.
         
            (2)  Ir-Regolament ta’ Implimentazzjoni (UE) 2021/1410 tas-27 ta’ Awwissu 2021 dwar l-awtorizzazzjoni tal-preparazzjoni ta’ Bacillus licheniformis DSM 28710 bħala addittiv tal-għalf għat-tiġieġ tal-bajd, l-ispeċijiet minuri tat-tjur tal-bajd, l-ispeċijiet tat-tjur għat-tgħammir u l-għasafar ornamentali (id-detentur tal-awtorizzazzjoni Huvepharma NV) (ĠU L 304, 30.8.2021, p. 8).
      
      
         
            ANNESS
            
                        Numru ta’ identifikazzjoni tal-addittiv
                     
                     
                        Isem id-detentur tal-awtorizzazzjoni
                     
                     
                        Addittiv
                     
                     
                        Kompożizzjoni, formula kimika, deskrizzjoni, metodu analitiku
                     
                     
                        Speċi jew kategorija tal-annimal
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijiet oħra
                     
                     
                        Tmiem il-perjodu ta’ awtorizzazzjoni
                     
                  
                        CFU/kg ta’ għalf komplet b’kontenut ta’ ndewwa ta’ 12 %
                     
                  
                        
                           Kategorija: addittivi żootekniċi. Grupp funzjonali: stabbilizzaturi tal-flora intestinali
                        
                     
                  
                        4b1828
                     
                     
                        Huvepharma NV
                     
                     
                        
                           Bacillus licheniformis DSM 28710
                     
                     
                        
                           Kompożizzjoni tal-addittiv
                        
                        Preparazzjoni tal-Bacillus licheniformis DSM 28710
                        li jkun fiha minimu ta’:
                        3,2 × 109 CFU/g ta’ addittiv
                        Forma solida
                        
                           Karatterizzazzjoni tas-sustanza attiva:
                        
                        Spori vijabbli tal-Bacillus licheniformis DSM 28710
                        
                           Metodu analitiku
                            (1)
                        
                        Għall-enumerazzjoni tal-Bacillus licheniformis DSM 28710 fl-addittiv, fit-taħlitiet lesti minn qabel, u fl-għalf:
                        
                                    —
                                 
                                 
                                    Metodu tat-tifrix EN 15784
                                 
                              Għall-identifikazzjoni tal-Bacillus licheniformis DSM 28710:
                        
                                    —
                                 
                                 
                                    Elettroforeżi bil-Ġell f’Kamp Pulsat (PFGE)
                                 
                              
                     
                        Tiġieġ tal-bajd
                        Speċijiet minuri tat-tjur tal-bajd
                        Speċijiet tat-tjur għat-tgħammir
                        Għasafar ornamentali
                     
                     
                        -
                     
                     
                        1,6 × 109
                        
                     
                     
                        -
                     
                     
                        
                                    1.
                                 
                                 
                                    Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet tal-ħżin u tal-istabbiltà għat-trattament bis-sħana.
                                 
                              
                                    2.
                                 
                                 
                                    Jista’ jintuża f’għalf li fih il-koċċidjostati permessi: diklażuril u lażaloċid tas-sodju A.
                                 
                              
                                    3.
                                 
                                 
                                    L-operaturi tan-negozji tal-għalf għandhom jistabbilixxu l-proċeduri operazzjonali u miżuri organizzattivi xierqa għall-utenti tal-addittiv u tat-taħlitiet lesti minn qabel, biex jindirizzaw il-perikli mill-inalazzjoni jew mill-kuntatt mal-ġilda jew mill-kuntatt mal-għajnejn. Meta l-esponiment tal-ġilda, l-inalazzjoni jew l-esponiment tal-għajnejn ma jistax jiġi eliminat jew jitnaqqas għall-minimu permezz ta’ dawn il-proċeduri u miżuri, l-addittiv u t-taħlitiet lesti minn qabel għandhom jintużaw b’tagħmir protettiv personali xieraq, u bi protezzjoni għall-ġilda, għall-għajnejn u għan-nifs.
                                 
                              
                     
                        19.9.2031
                     
                  
               (1)  Id-dettalji tal-metodi analitiċi jinsabu fl-indirizz tal-Laboratorju ta’ Referenza li ġej: https://ec.europa.eu/jrc/en/eurl/feed-additives/evaluation-reports